ai4bharat/Pralekha huggingface dataset:
ഉപരാഷ്ട്രപതിയുടെ കാര്യാലയം
മഞ്ഞപ്പിത്ത രോഗത്തെ സംബന്ധിച്ച് പാർലമെന്റംഗങ്ങൾക്ക് ബോധവത്കരണം
ന്യൂഡൽഹി : ജൂലൈ 28, 2022
2022ലെ ലോക ഹെപ്പറ്റൈറ്റിസ് ദിനത്തോടനുബന്ധിച്ച് പാർലമെന്റംഗങ്ങളെ മഞ്ഞപ്പിത്ത രോഗത്തെ കുറിച്ച് ബോധവൽക്കരിക്കാൻ ഉപരാഷ്ട്രപതിയും രാജ്യസഭാ ചെയർമാനുമായ ശ്രീ വെങ്കയ്യ നായിഡുവും ലോക്സഭാ സ്പീക്കർ ശ്രീ ഓം ബിർളയും ചേർന്ന് ഒരു പരിപാടിക്ക് നേതൃത്വം നൽകി. . കേന്ദ്ര ആരോഗ്യ കുടുംബ ക്ഷേമ മന്ത്രി ശ്രീ മൻസുഖ് മാണ്ഡവ്യ സദസ്സിനെ അഭിസംബോധന ചെയ്തു.
"ഹെപ്പറ്റൈറ്റിസ് പരിചരണം നിങ്ങളിലേക്ക് എത്തിക്കുക" എന്നതാണ് ഈ വർഷത്തെ പ്രമേയം. ഇന്ത്യൻ പാർലമെന്റും ഇൻസ്റ്റിറ്റ്യൂട്ട് ഓഫ് ലിവർ & ബൈലിയറി സയൻസസും സംയുക്തമായി പാർലമെന്ററി റിസർച്ച് ആൻഡ് ട്രെയിനിംഗ് ഇൻസ്റ്റിറ്റ്യൂട്ട് ഫോർ ഡെമോക്രസീസിലാണ്  പരിപാടി സംഘടിപ്പിച്ചത്.
ഹെപ്പറ്റൈറ്റിസ് വിഷയത്തിൽ ഉപരാഷ്ട്രപതി അഗാധമായ ഉത്കണ്ഠ രേഖപ്പെടുത്തുകയും ഹെപ്പറ്റൈറ്റിസ് രഹിത ഇന്ത്യക്കായി എല്ലാ പാർലമെന്റംഗങ്ങളും തങ്ങളുടെ നിയോജകമണ്ഡലങ്ങളിൽ പ്രവർത്തിക്കാനും കൂടുതൽ കാര്യക്ഷമമാകും വിധം പ്രാദേശിക ഭാഷകളിൽ സന്ദേശം പ്രചരിപ്പിക്കാനും ആഹ്വാനം ചെയ്തു.
മഞ്ഞപ്പിത്തത്തിനെതിരെ കൂട്ടായ പ്രവർത്തനത്തിന് ആഹ്വാനം ചെയ്ത ലോക്സഭാ സ്പീക്കർ ശ്രീ ഓം ബിർള, തങ്ങളുടെ നിയോജകമണ്ഡലങ്ങളിൽ ഹെപ്പറ്റൈറ്റിസ് രോഗികളെ തിരിച്ചറിയുകയും നിരീക്ഷിക്കുകയും ചെയ്യുന്നുണ്ടെന്ന് ഉറപ്പുവരുത്തുകയും ചികിത്സയ്ക്കിടെയും ശേഷവും രോഗികളുടെ ആവശ്യങ്ങൾ നിറവേറ്റുകയും ചെയ്യേണ്ടത് ജനപ്രതിനിധികളുടെ ഉത്തരവാദിത്തമാണെന്ന് പറഞ്ഞു.
മഞ്ഞപിത്തം യഥാസമയം ചികിത്സിക്കുന്നതിന് നേരത്തേ തന്നെ കണ്ടെത്തേണ്ടതിന്റെ പ്രാധാന്യം കേന്ദ്ര ആരോഗ്യമന്ത്രി ഡോ.മൻസുഖ് മാണ്ഡവ്യ എടുത്തുപറഞ്ഞു.
ഒരു വർഷത്തിൽ എച്ച്ഐവി ബാധിച്ച് മരിക്കുന്നവരുടെ എണ്ണത്തേക്കാൾ കൂടുതലാണ് ഒരു ദിവസം ഹെപ്പറ്റൈറ്റിസ് ബി ബാധിച്ച് മരിക്കുന്നവരുടെ എണ്ണം എന്ന് ഡോ മാണ്ഡവ്യ എടുത്തുപറഞ്ഞു. ലോകത്ത് ഒരു ദിവസം ഏകദേശം 4000 പേർ വൈറൽ ഹെപ്പറ്റൈറ്റിസ് ബാധിച്ച് മരിക്കുന്നു. ഇന്ത്യയിൽ ഏകദേശം 40 ദശലക്ഷം ആളുകൾ ഹെപ്പറ്റൈറ്റിസ് ബി, സി ബാധിതരാണെന്നും അദ്ദേഹം കൂട്ടിച്ചേർത്തു.
ഹെപ്പറ്റൈറ്റിസ് വിമുക്ത ഇന്ത്യ ഉറപ്പാക്കാൻ പൗരന്മാരെയും ജന സമൂഹങ്ങളെയും ആവേശഭരിതരാക്കാനും പ്രവർത്തനനിരതരാക്കാനും ലോഗ് ഭാഗിദാരി  പരമാവധി ഉപ്രയോജനപ്പെടുത്താൻ ഡോ. മൻസുഖ് മാണ്ഡവ്യ സംസ്ഥാനങ്ങളെ ഉദ്ബോധിപ്പിച്ചു. പ്രതിരോധം, പരിശോധന, ചികിത്സ എന്നീ ത്രിതല സമീപനം സ്വീകരിച്ച് ഹെപ്പറ്റൈറ്റിസ് നിർമാർജനം ചെയ്യുന്നതിനും ജനകീയ പ്രസ്ഥാനമാക്കി മാറ്റുന്നതിനും, ദൗത്യ മാതൃകയിൽ എല്ലാവരും പ്രവർത്തിക്കണമെന്നും അദ്ദേഹം നിർദ്ദേശിച്ചു.
IE/SKY
(Visitor Counter : 111
മന്ത്രിസഭ
ഇന്ത്യയും,ബ്രിട്ടണും,വടക്കല് അയര്ലന്റും മൃഗസംരക്ഷണ, പാലുല്പ്പാദ, മത്സ്യമേഖലയില് ഏര്പ്പെട്ട ധാരണാപത്രം മന്ത്രിസഭായോഗം വിലയിരുത്തി
ഇന്ത്യയും, ബ്രിട്ടണും , വടക്കന് അയര്ലന്റും തമ്മില് 2018 ഏപ്രില് 17ന് മൃഗസംരക്ഷണ, പാലുല്പ്പാദന, മത്സ്യ മേഖലയിലെ സഹകരണത്തിന് ഏര്പ്പെട്ട ധാരണാപത്രം പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം വിലയിരുത്തി.
മൃഗസംരക്ഷണ, പാലുല്പ്പാദന, മത്സ്യമേഖലകളില് ഉല്പ്പാദന വര്ദ്ധനവും ഇന്ത്യന് കന്നുകാലികളുടെയും മത്സ്യങ്ങളുടെയും ഉല്പ്പാദനക്ഷമതയുടെ വര്ദ്ധനവുമാണ് ഈ ധാരണാപത്രത്തിലുടെ ഉഭയകക്ഷി സഹകരണത്തിലൂടെ ലക്ഷ്യമാക്കുന്നത്.
നേട്ടങ്ങള്:
ഈ സഹകരണത്തിലൂടെ കന്നുകാലികളുടെ ആരോഗ്യം, കന്നുകാലികളുടെയും മത്സ്യത്തിന്റെയും പ്രത്യുല്പ്പാദനം എന്നിവ മെച്ചപ്പെടുത്തുക, ആഭ്യന്തര ഉപഭോഗത്തിന് വേണ്ട പാലുല്പ്പാദനം, മത്സ്യ, മൃഗ ഉല്പ്പന്നങ്ങള് എന്നിവ വര്ദ്ധിപ്പിക്കുക, കയറ്റുമതി പ്രോത്സാഹിപ്പിക്കുക എന്നിവയാണ് ധാരണാപത്രം ലക്ഷ്യമാക്കുന്നത്. കന്നുകാലി, മത്സ്യ പരിപാലനം, പാലുല്പ്പാദനം എന്നിവയില് ചര്ച്ചയും, സഹകരണവും ഈ ധാരണാപത്രം പ്രോത്സാഹിപ്പിക്കുന്നു
- കന്നുകാലി, മത്സ്യ പരിപാലനവുമായി ബന്ധപ്പെട്ട് പരസ്പരം ആശങ്കയുള്ളതോ താല്പര്യമുള്ളതോ ആയ വിഷയങ്ങള്.
-കന്നുകാലികളുടെ ആരോഗ്യത്തിലും പരിപാലനത്തിലും, പ്രത്യുല്പ്പാദനം, പാലുല്പ്പാദനം, മത്സ്യപരിപാലനം എന്നീ വിഷയങ്ങളിലും സഹകരണം.
- വളര്ത്തല്, തീറ്റകൊടുക്കല് കൂടുതല് പോഷകഗുണമുള്ളതാക്കുന്നതിനുള്ള സംവിധാനം മെച്ചപ്പെടുത്തുകയും കുറവുള്ള മേഖലകളില് അവവന്തോതില് എത്തിച്ച് കന്നുകാലികളില് ഉയര്ന്ന ഉല്പ്പാദന ക്ഷമതയും ഉല്പ്പാദനവും ഉറപ്പാക്കുകയും ചെയ്യുന്നതിന് വേണ്ട പരിപാലനവും സംവിധാനവും.
-കന്നുകാലി വ്യാപാരം, മൃഗപരിപാലനം, മൃഗ ഉല്പ്പന്നങ്ങള് എന്നിവയുമായി ബന്ധപ്പെട്ടുണ്ടാകുന്ന ശുചിത്വ പ്രശ്നങ്ങള്.
-സാങ്കേതികമായി ഉയര്ന്ന ഗുണനിലവാരമുള്ള തീറ്റപ്പുല്ല് വികസിപ്പിക്കുക, തീറ്റയുമായി ബന്ധപ്പെട്ട മരങ്ങളുടെ നഴ്സറിയും തീറ്റ വിളകളും വികസിപ്പിക്കുകയും സംയോജിത കാര്ഷിക സമ്പ്രദായത്തിലൂടെ തീറ്റയുമായി ബന്ധപ്പെട്ട ഇനങ്ങള് കൃഷിചെയ്യുന്നതിനായി ആഗ്രോ-ഫോറസ്റ്ററി പ്രോത്സാഹിപ്പിക്കുക. വരള്ച്ചയുള്ള പ്രദേശങ്ങളിലെ മണ്ണിന്റെ നനവ് സംരക്ഷിക്കുന്നതും ഇതില് ഉള്പ്പെടും.
-പരസ്പരം അംഗീകരിച്ച മേഖലകളിലെ പഠനം/പരിശീലനം എന്നിവയ്ക്കായി ശാസ്ത്രവിദഗ്ധരുടെ വിനിമയം.
-വിവരങ്ങളുടെയും, വിവരസാങ്കേതികതയുടെയും ഉപയോഗം ഉള്പ്പെടെ നൂതനമായ കാര്ഷിക വികസ സമീപനങ്ങളുമായി ബന്ധപ്പെട്ട ക്രോസ് ലേണിംഗ്,
-കക്ഷികള്ക്ക് താല്പര്യമുള്ള മറ്റ് ഏത് വിഷയങ്ങളും.
സംയുക്ത പരിപാടികള് രൂപീകരിക്കുന്നതിനും സഹകരണവും കൂടിക്കാഴ്ചകള്ക്കും വേണ്ട സൗകര്യങ്ങള് ഒരുക്കുന്നതിനുമായി ഓരോ കക്ഷികളുടെയും പ്രതിനിധികള് ഉള്ക്കൊള്ളുന്ന ഒരു സംയുക്ത കര്മ്മ സമിതി രൂപീകരിക്കും.
പശ്ചാത്തലം:
, യുണൈറ്റഡ് കിംഗ്ഡം ആന്റ് വടക്കന് അയര്ലന്റ് എന്നീ രാജ്യങ്ങളെ പ്രതിനിധീകരിച്ച പരിസ്ഥിതി, ഭക്ഷ്യ ഗ്രാമീണകാര്യ വകുപ്പും ചേര്ന്ന് 2018 ഏപ്രിലിലാണ് മുഗസംരക്ഷണം, പാലുല്പ്പാദനം, മത്സ്യമേഖലകളിലെ സഹകരണത്തിന് ധാരണാപത്രത്തില് ഏര്പ്പെട്ടത്.
RS/MRD
പ്രധാനമന്ത്രിയുടെ ഓഫീസ്
2022ലെ ഏഷ്യൻ ഗെയിംസിൽ പുരുഷന്മാരുടെ ജാവലിൻ ഇനത്തിൽ കിഷോർ ജെനയുടെ വെള്ളി മെഡൽ പ്രധാനമന്ത്രി ആഘോഷിച്ചു
2022-ൽ ഹാങ്ഷൗവിൽ നടന്ന ഏഷ്യൻ ഗെയിംസിൽ പുരുഷന്മാരുടെ ജാവലിൻ ഇനത്തിൽ വെള്ളി മെഡൽ നേടിയ കിഷോർ ജെനയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു:
“ഏഷ്യൻ ഗെയിംസിലെ പുരുഷന്മാരുടെ ജാവലിനിലെ ഞങ്ങളുടെ നേട്ടങ്ങൾ ശ്രദ്ധേയമാണ്. വെള്ളിയും ഇന്ത്യയിലേക്ക് വരുന്നു. ഈയിനത്തിൽ ഈ മികച്ച വെള്ളി നേടിയതിന് കിഷോർ ജെനയ്ക്ക് അഭിനന്ദനങ്ങൾ. രാഷ്ട്രം ഈ വിജയത്തെ വിലമതിക്കുന്നു.”
NS
(
ഭവന, നഗരദാരിദ്ര ലഘൂകരണ മന്ത്രാലയം
സെൻട്രൽ വിസ്ത അവന്യുവിലെ ഭൂമി പൂജാ ചടങ്ങ് നടന്നു
സെൻട്രൽ വിസ്ത അവന്യു പദ്ധതിയുടെ ഭൂമിപൂജ ചടങ്ങ് കേന്ദ്ര ഭവന നഗരകാര്യ വകുപ്പ് സഹമന്ത്രി ശ്രീ ഹർദീപ് സിംഗ് പുരി ഇന്ന് ഡൽഹിയിൽ നിർവഹിച്ചു. ഇതോടെ സെൻട്രൽ വിസ്ത അവന്യുവിന്റെ വികസന പ്രവർത്തനങ്ങൾക്ക് തുടക്കമായി . നോർത്ത്& സൗത്ത് ബ്ലോക്കിൽ നിന്ന് ആരംഭിച്ച് രാജ്പത്ഥിന് ചുറ്റുമുള്ള പുൽത്തകിടികൾ, കനാലുകൾ, മരങ്ങൾ, വിജയ് ചൗക്ക്, ഇന്ത്യാഗേറ്റ് പ്ലാസ എന്നിവ ഉൾപ്പെടുത്തി ഇന്ത്യാഗേറ്റിൽ അവസാനിക്കുന്ന മൂന്ന് കിലോമീറ്റർ ദൈർഘ്യമുള്ളതാണ് സെൻട്രൽ വിസ്ത അവന്യു. ബ്രിട്ടീഷ് ഭരണകാലത്ത് വൈസ്രോയിയുടെ ഭവനത്തിലേക്ക് ഉള്ള ഘോഷയാത്ര പാതയായിട്ടായിരുന്നു,ഇത് യഥാർത്ഥത്തിൽ രൂപകല്പന ചെയ്തിരുന്നത്.
608 കോടിരൂപ ചെലവിൽ സെൻട്രൽ വിസ്തഅവന്യു വികസനത്തിനുള്ള ശുപാർശ 2020 നവംബർ 10ന് ഗവൺമെന്റ് അംഗീകരിച്ചിരുന്നു. കേന്ദ്ര പബ്ലിക് വർക്സ് ഡിപ്പാർട്ട്മെന്റ് ആണ് പ്രധാന പ്രവർത്തനങ്ങൾ നടത്തുന്നത്.
ലാൻഡ്സ്കേപ്പ്, പുൽത്തകിടികൾ എന്നിവയുടെ നവീകരണം, ശരിയായ പൊതുജന സൗകര്യ കേന്ദ്രങ്ങൾ, കാൽനട സൗഹൃദപരമായ സൗകര്യങ്ങൾ, ആവശ്യത്തിന് നടപ്പാതകൾ, മലിനജല പുനചംക്രമണത്തിന് സീവറേജ് ട്രീറ്റ്മെന്റ് പ്ലാന്റ്, ആവശ്യത്തിനുള്ള പാർക്കിംഗ് സ്ഥലങ്ങൾ, അടയാളങ്ങൾ, പ്രകാശ സംവിധാനങ്ങൾ, സിസിടിവി ക്യാമറകൾ, ഓടകൾ,മഴവെള്ള സംഭരണികൾ, കച്ചവടക്കാർക്ക് ഉള്ള സൗകര്യങ്ങൾ എന്നിവയാണ് ആദ്യഘട്ടത്തിൽ നടപ്പാക്കുക
പ്രധാനമന്ത്രിയുടെ ഓഫീസ്
റഷ്യന് പ്രസിഡന്റുമായുള്ള ഉഭയകക്ഷി യോഗത്തില് പ്രധാനമന്ത്രി ശ്രീ നരേന്ദ്ര മോദി നടത്തിയ ആമുഖ പരാമര്ശങ്ങൾ
ആദരണീയരെ,
താങ്കളെ കാണാനും നിരവധി വിഷയങ്ങള് ചര്ച്ച ചെയ്യാനും എനിക്ക് ഒരിക്കല് കൂടി അവസരം ലഭിച്ചു. കഴിഞ്ഞ വര്ഷം ഡിസംബറില് താങ്കള് സന്ദര്ശിച്ചപ്പോള്, നാം പല വിഷയങ്ങളില് ചര്ച്ചകള് നടത്തിയിരുന്നു, അതിനു ശേഷം ഒരിക്കല്, നാം ടെലിഫോണിലും ചര്ച്ചകള് നടത്തി, അവിടെയും ഇന്ത്യയും റഷ്യയും തമ്മിലുള്ള ഉഭയകക്ഷി ബന്ധവുമായി ബന്ധപ്പെട്ട വിഷയങ്ങളും ലോകത്തിലെ പ്രശ്നങ്ങളും നമ്മള് വിശദമായി ചര്ച്ചചെയ്തു. അവിടെയുള്ള പ്രശ്നങ്ങളെക്കുറിച്ച് നാം വളരെ വിശദമായി തന്നെ ചര്ച്ച ചെയ്തിട്ടുണ്ട്. ഇന്ന് നമ്മള് ഒരിക്കല് കൂടി കണ്ടുമുട്ടുകയാണ്, ഇന്ന് ലോകം അഭിമുഖീകരിക്കുന്ന പ്രത്യേകിച്ച് വികസ്വര രാജ്യങ്ങള് ഏറ്റവും വലിയ ആശങ്കകളാണ്, ഭക്ഷ്യസുരക്ഷ, ഇന്ധന സുരക്ഷ, വളം എന്നിവയുടെ പ്രശ്നങ്ങള്; ഇതില് നിന്നും പുറത്തുവരാന് നാം എന്തെങ്കിലും വഴി കണ്ടെത്തണം, അതില് താങ്കളുടെ സംഭാവനയും ഉണ്ടാകണം. ആ വിഷയങ്ങള് ചര്ച്ച ചെയ്യാന് ഇന്ന് നമുക്ക് അവസരം ലഭിക്കും.
ആദരണീയരെ,
തുടക്കത്തില് ആയിരക്കണക്കിന് ഞങ്ങളുടെ വിദ്യാര്ത്ഥികള് ഉക്രൈയ്നില് കുടുങ്ങിയപ്പോള്, ആ പ്രതിസന്ധി ഘട്ടത്തില്, താങ്കളുടെയും യുക്രൈയിനിന്റേയും സഹായത്തോടെ ഞങ്ങളുടെ വിദ്യാര്ത്ഥികളെ സുരക്ഷിതമായി ഒഴിപ്പിക്കാന് ഞങ്ങള്ക്ക് കഴിഞ്ഞു, ഞങ്ങള്ക്ക് അവരെ അവരുടെ വീടുകളില് അയയ്ക്കാന് കഴിഞ്ഞു. അതിന് താങ്കളോടും യുക്രൈയിനിനോടും നന്ദി പറയാന് ഞാന് ആഗ്രഹിക്കുന്നു,ഇരു രാജ്യങ്ങളോടും ഇതിന് ഞാന് നന്ദിയുള്ളവനാണ്.
ആദരണീയരെ,
ഇന്നത്തെ കാലഘട്ടം യുദ്ധത്തിന്റേതല്ലെന്ന് എനിക്കറിയാം, ജനാധിപത്യവും നയതന്ത്രവും ചര്ച്ചകളും ലോകത്തെ സ്പര്ശിക്കുന്ന കാര്യങ്ങളാണെന്ന് നമ്മള് താങ്കളോട് പലതവണ ഫോണില് സംസാരിച്ചിട്ടുമുണ്ട്. വരും ദിവസങ്ങളില് സമാധാനത്തിന്റെ പാതയില് എങ്ങനെ മുന്നോട്ട് പോകാം എന്നതിനെക്കുറിച്ച് ചര്ച്ച ചെയ്യാന് ഇന്ന് നമുക്ക് അവസരം ലഭിക്കും. താങ്കളുടെ വീക്ഷണ്കോണ് മനസ്സിലാക്കാന് എനിക്കും അവസരം ലഭിക്കും.
ആദരണീയരെ,
ഇന്ത്യയും റഷ്യയും തമ്മിലുള്ള ബന്ധം പലമടങ്ങ് ആഴത്തിലുള്ളതാണ്. നമ്മള് ഈ ബന്ധത്തെ വിലമതിക്കുന്നു, കാരണം കഴിഞ്ഞ നിരവധി പതിറ്റാണ്ടുകളായി നമ്മള് ഓരോ നിമിഷവും പരസ്പരം സഹകരിക്കുന്ന സുഹൃത്തുക്കളാണ്, മാത്രമല്ല ഇന്ത്യയുമായുള്ള റഷ്യയുടെ ബന്ധം എങ്ങനെയാണെന്നും റഷ്യയുമായുള്ള ഇന്ത്യയുടെ ബന്ധം എങ്ങനെയാണെന്നും ലോകത്തിന് മുഴുവന് അറിയാവുന്നതും അതുകൊണ്ടുതന്നെ ഇതൊരു അഭേദ്യമായ സൗഹൃദമാണെന്നും അവര്ക്ക് അറിയാം. വ്യക്തിപരമായി പറഞ്ഞാല്, ഒരു തരത്തില്, നനാം രണ്ടുപേരുടെയും യാത്ര ഒരേ സമയമാണ് ആരംഭിച്ചത്. ഞാന് താങ്കളെ ആദ്യമായി കാണുന്നത് 2001-ല് താങ്കൾ ഗവണ്മെന്റിന്റെ തലവനായി പ്രവര്ത്തിക്കുകയും ഞാന് സംസ്ഥാന ഗവണ്മെന്റിന്റെ തലവനായി പ്രവര്ത്തിക്കാന് തുടങ്ങുകയും ചെയ്ത സമയത്താണ്. ഇന്ന്, അതിന് 22 വര്ഷമായി. നമ്മുടെ സൗഹൃദം നിരന്തരം വളരുകയാണ്, ഈ മേഖലയുടെ പുരോഗതിക്കായി, ജനങ്ങളുടെ ക്ഷേമത്തിനായി നമ്മള് നിരന്തരം ഒരുമിച്ച് പ്രവര്ത്തിക്കുകയുമാണ്. ഇന്ന്, ഷാങ്ഹായി സഹകരണ സംഘടന  ഉച്ചകോടിയില്, ഇന്ത്യയെക്കുറിച്ച് താങ്കൾ പ്രകടിപ്പിച്ച എല്ലാ വികാരങ്ങള്ക്കും ഞാന് താങ്കളോട് വളരെ നന്ദിയുള്ളവനാണ്.
ആദരണീയരെ,
ഇന്നത്തെ നമ്മുടെ ഉഭയകക്ഷി കൂടിക്കാഴ്ചകളും ഇന്നത്തെ നമ്മുടെ ചര്ച്ചകളും വരും ദിവസങ്ങളില് നമ്മുടെ ബന്ധത്തെ കൂടുതല് ആഴത്തിലാക്കുമെന്നും ലോകത്തിന്റെ ആശകളും പ്രതീക്ഷകളും നിറവേറ്റാന് സഹായിക്കുമെന്നും എനിക്ക് ഉറപ്പുണ്ട്. ഇന്ന് സമയം ചെലവഴിക്കാന് തയാറായതിന് ഒരിക്കല് കൂടി ഞാന് താങ്കളോട് വളരെ നന്ദിയുള്ളവനാണ്.
--ND--
(
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ഹോളി ആശംസ
പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ഹോളി ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു;
നിങ്ങൾക്കെല്ലാവർക്കും വളരെ സന്തോഷകരമായ ഹോളി ആശംസിക്കുന്നു. പരസ്പര സ്നേഹത്തിന്റെയും വാത്സല്യത്തിന്റെയും സാഹോദര്യത്തിന്റെയും പ്രതീകമായ ഈ നിറങ്ങളുടെ ഉത്സവം നിങ്ങളുടെ ജീവിതത്തിൽ സന്തോഷത്തിന്റെ എല്ലാ നിറങ്ങളും കൊണ്ടുവരട്ടെ.''
ND
(
പ്രത്യേക സേവനങ്ങളും ഫീച്ചറുകളും
രാജേഷ് മൽഹോത്ര കേന്ദ്ര ഗവൺമെന്റിന്റെ മുഖ്യ വക്താവ്
മുതിർന്ന ഇന്ത്യൻ ഇൻഫർമേഷൻ സർവീസ്  ഉദ്യോഗസ്ഥനായ രാജേഷ് മൽഹോത്രയെ പ്രസ് ഇൻഫർമേഷൻ ബ്യൂറോയുടെ പ്രിൻസിപ്പൽ ഡയറക്ടർ ജനറലായി കേന്ദ്ര ഗവണ്മെന്റ് നിയമിച്ചു.
1989 ബാച്ച് ഉദ്യോഗസ്ഥനായ ശ്രീ. മൽഹോത്ര, ശ്രീ. സത്യേന്ദ്ര പ്രകാശിന്റെ പിൻഗാമിയായിട്ടാണ് ചുമതലയേൽക്കുക .
അദ്ദേഹം കേന്ദ്ര ഗവണ്മെന്റിന്റെ മുഖ്യ വക്താവായിരിക്കും.
--ND--
(Visitor Counter : 29
ആരോഗ്യ, കുടുംബക്ഷേമ മന്ത്രാലയം
'ആത്മനിര്ഭര് ഭാരതു''മായി ഇന്ത്യയുടെ മുന്നേറ്റം
ഒരു മാസത്തിനുള്ളില് 23 ലക്ഷം പി.പി.ഇകള് കയറ്റുമതിചെയ്ത് ആഗോളതലത്തില് സ്ഥാനമുറപ്പിച്ചു
1.28 കോടി പി.പി.ഇകള് സംസ്ഥാനങ്ങള്ക്ക്/കേന്ദ്രഭരണപ്രദേശങ്ങള്ക്ക് കേന്ദ്രഗവണ്മെന്റ് വിതരണം ചെയ്തു
കോവിഡ് 19 നിയന്ത്രണത്തിനായി സംസ്ഥാനങ്ങളിലെ/കേന്ദ്രഭരണപ്രദേശങ്ങളിലെ ഗവണ്മെന്റുകളുമായി കൈകോര്ത്തു ഫലപ്രദമായ നടപടികളാണ് കേന്ദ്ര ഗവണ്മെന്റ് കൈക്കൊള്ളുന്നത്. രാജ്യത്തുടനീളം ആരോഗ്യ അടിസ്ഥാനസൗകര്യങ്ങള് വര്ധിപ്പിക്കുന്നതിനായി വിവിധ നടപടികള് സ്വീകരിച്ചിട്ടുണ്ട്.
മഹാമാരിയുടെ തുടക്കത്തില് എന് 95 മാസ്കുകള്, പി.പി.ഇ കിറ്റുകള്, വെന്റിലേറ്ററുകള് എന്നിവയുള്പ്പെടെ എല്ലാവിധ ചികിത്സാ ഉപകരണങ്ങള്ക്കും ആഗോളതലത്തില് ക്ഷാമം നേരിട്ടിരുന്നു. മറ്റു രാജ്യങ്ങളില് നിന്നാണ് ഇന്ത്യയും ഇവ ഇറക്കുമതി ചെയ്തിരുന്നത്. വര്ധിച്ചുവരുന്ന ആവശ്യകത ആഗോളവിപണിയില് ഇതിന്റെ ലഭ്യതക്കുറവിനും ഇടയാക്കി.
മഹാമാരിയെ അവസരമാക്കിമാറ്റി ആഭ്യന്തരവിപണിയില് ഇന്ത്യ ചികിത്സാ ഉപകരണങ്ങളുടെ ഉല്പ്പാദനം വര്ധിപ്പിച്ചു. ആരോഗ്യ-കുടുംബക്ഷേമ മന്ത്രാലയം, ടെക്സ്റ്റൈല്സ് മന്ത്രാലയം, ഫാര്മസ്യൂട്ടിക്കല്സ് മന്ത്രാലയം, വ്യവസായ- ആഭ്യന്തരവ്യാപാര പ്രോത്സാഹന വകുപ്പ് , ഡിആര്ഡിഒ തുടങ്ങിയവയുടെ കൂട്ടായ പരിശ്രമത്തിലൂടെയാണ് ഇതു സാധ്യമാക്കിയത്.
ആഭ്യന്തര ഉല്പ്പാദന ശേഷി വര്ദ്ധിച്ചതും ആഭ്യന്തര ആവശ്യങ്ങള്ക്കു വേണ്ടതിലും കൂടുതല് ഉല്പ്പാദിപ്പിക്കുന്നതും കണക്കിലെടുത്ത്, 2020 ജൂലൈയില് ഡയറക്ടര് ജനറല് ഓഫ് ഫോറിന് ട്രേഡ്  പുറത്തിറക്കിയ വിജ്ഞാപനപ്രകാരം  പി.പി.ഇകളുടെ കയറ്റുമതിക്ക് അനുമതി നല്കി. തുടര്ന്ന് ജൂലൈ മാസത്തില് തന്നെ ഇന്ത്യ 23 ലക്ഷം പി.പി.ഇകള് അഞ്ച് രാജ്യങ്ങളിലേക്ക് കയറ്റുമതി ചെയ്തു. യു.എസ്.എ, യു.കെ, യു.എ.ഇ, സെനഗല്, സ്ലൊവേനിയ എന്നീ രാജ്യങ്ങളിലേയ്ക്കായിരുന്നു കയറ്റുമതി. പി.പി.ഇകളുടെ ആഗോള കയറ്റുമതി വിപണിയില് വലിയൊരു പങ്കുവഹിക്കാന് ഇത് ഇന്ത്യയെ ഗണ്യമായി സഹായിച്ചു.
ആത്മനിര്ഭര് ഭാരത് അഭിയാന്റെ ഭാഗമായി ''മെയ്ക്ക് ഇന് ഇന്ത്യ'' നയത്തോടനുബന്ധിച്ച് പി.പി.ഇകള് ഉള്പ്പെടെയുള്ള ചികിത്സാ ഉപകരണങ്ങളുടെ നിര്മാണം രാജ്യത്തിനു നവോന്മേഷം പകരുകയും സ്വയംപര്യാപ്തതയ്ക്ക് ആക്കം കൂട്ടുകയും ചെയ്തു. കേന്ദ്രഗവണ്മെന്റ് വിവിധ സംസ്ഥാന/കേന്ദ്രഭരണപ്രദേശ ഗവണ്മെന്റുകള്ക്കും പിപിഇ, എന് 95 മാസ്കുകള്, വെന്റിലേറ്ററുകള് തുടങ്ങിയവ വിതരണം ചെയ്യുന്നുണ്ട്. 2020 മാര്ച്ച് മുതല് ഓഗസ്റ്റ് വരെയുള്ള കാലയളവില് സംസ്ഥാന ഗവണ്മെന്റുകള് തന്നെ തദ്ദേശീയമായി നിര്മ്മിച്ച 1.40 കോടി പി.പി.ഇകള് സംഭരിച്ചിട്ടുണ്ട്. ഈകാലയളവില് 1.28 കോടി പി.പി.ഇകളാണ് സംസ്ഥാനങ്ങള്ക്ക്/കേന്ദ്രഭരണപ്രദേശങ്ങള്ക്ക്/കേന്ദ്ര സ്ഥാപനങ്ങള്ക്ക് കേന്ദ്രഗവണ്മെന്റ് സൗജന്യമായി വിതരണം ചെയ്തത്.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
(https://www.mohfw.gov.in/pdf/coronvavirushelplinenumber.pdf.
പ്രധാനമന്ത്രിയുടെ ഓഫീസ്
സായുധസേനാ പതാകാദിനത്തില് പ്രധാനമന്ത്രി സായുധസേനകള്ക്ക് നന്ദിരേഖപ്പെടുത്തി
പതാകാദിനത്തില്  സായുധസേനകള്ക്ക് പ്രധാനമന്ത്രി ശ്രീ നരേന്ദ്രമോദി നന്ദി രേഖപ്പെടുത്തി.
''സായുധസേനകള്ക്കും അവരുടെ കുടുംബങ്ങള്ക്കും നന്ദി രേഖപ്പെടുത്തുന്നതിനുള്ള ദിവസമാണ് പതാകാദിനം. അവരുടെ സാഹസികമായ സേവനത്തിനും നിസ്വാര്ത്ഥ ത്യാഗത്തിനും ഇന്ത്യ അഭിമാനിക്കുന്നു.
നമ്മുടെ സേനയുടെ ക്ഷേമത്തിന് വേണ്ടി സംഭാവനകള് ചെയ്യുക. ഈ പെരുമാറ്റം നമ്മുടെ നിരവധി ധീരരായ ഉദ്യോഗസ്ഥരേയും അവരുടെ കുടുംബങ്ങളേയും സഹായിക്കും'' ഒരു ട്വീറ്റില് പ്രധാനമന്ത്രി പറഞ്ഞു.
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയിലേക്കുള്ള അന്താരാഷ്ട്ര യാത്രക്കാർക്കുള്ള കോവിഡ് -19 മാർഗ്ഗനിർദ്ദേശങ്ങൾ ലഘൂകരിച്ച് കേന്ദ്ര ആരോഗ്യ കുടുംബക്ഷേമ മന്ത്രാലയം
ന്യൂ ഡൽഹി: ജൂലൈ 19, 2023
നിലവിലുള്ള കോവിഡ്-19 സാഹചര്യവും ലോകമെമ്പാടും കോവിഡ് -19 വാക്സിനേഷൻ നൽകുന്നതിൽ നേടിയ സുപ്രധാന നേട്ടങ്ങളും കണക്കിലെടുത്ത്, കേന്ദ്ര ആരോഗ്യ മന്ത്രാലയം കോവിഡ്-19 ന്റെ പശ്ചാത്തലത്തിൽ പുറപ്പെടുവിച്ച അന്താരാഷ്ട്ര യാത്രക്കാർക്കുള്ള മാർഗ്ഗനിർദ്ദേശങ്ങൾ കൂടുതൽ ലഘൂകരിച്ചു.
2023 ജൂലൈ 20 പുലർച്ചെ 12 മണി മുതൽ പ്രാബല്യത്തിൽ വരുന്ന ഈ പുതിയ മാർഗ്ഗനിർദ്ദേശങ്ങൾ അനുസരിച്ച്, ഇന്ത്യയിലേക്കുള്ള അന്താരാഷ്ട്ര യാത്രക്കാരിൽ നിന്ന് ക്രമമില്ലാതെ തെരെഞ്ഞെടുത്ത 2% പേരുടെ ആർടി-പിസിആർ അടിസ്ഥാനമാക്കിയുള്ള പരിശോധന ആവശ്യകതകൾ ഇപ്പോൾ ഉപേക്ഷിച്ചു.
എന്നിരുന്നാലും, കോവിഡ്-19 ന്റെ പശ്ചാത്തലത്തിൽ വിമാനക്കമ്പനികളും അന്താരാഷ്ട്ര യാത്രക്കാരും പാലിക്കേണ്ട മുൻകരുതൽ നടപടികൾക്കുള്ള മുൻ ഉപദേശം തുടർന്നും ബാധകമാകും.
പുതുക്കിയ മാർഗ്ഗനിർദ്ദേശങ്ങൾ ആരോഗ്യ കുടുംബക്ഷേമ മന്ത്രാലയത്തിന്റെ  ഔദ്യോഗിക വെബ്സൈറ്റിൽ ലഭ്യമാണ്.
ആരോഗ്യ കുടുംബക്ഷേമ മന്ത്രാലയം കോവിഡ്-19 സാഹചര്യം സൂക്ഷ്മമായി നിരീക്ഷിച്ചുകൊണ്ടിരിക്കുകയാണ്.
രാജ്യരക്ഷാ മന്ത്രാലയം
72-ാമത് ഇൻറർ-സർവീസസ് ഫുട്ബോൾ ചാമ്പ്യൻഷിപ്പ് കൊച്ചിയിൽ നടന്നു .
കൊച്ചി : ഒക്ടോബർ ,20 ,2021
72-ാമത് ഇന്റർ സർവീസസ് ഫുട്ബോൾ ചാമ്പ്യൻഷിപ്പ് ഒക്ടോബർ 15 മുതൽ 20 വരെ കൊച്ചി മഹാരാജ സ്റ്റേഡിയത്തിൽ നടന്നു.കൊച്ചിയിലെ ദക്ഷിണ നാവിക കമാൻഡ് നാവിക കേന്ദ്രത്തിന്റെ ആഭിമുഖ്യത്തിൽ സിഗ്നൽ സ്കൂൾ സംഘടിപ്പിച്ച നാലുദിവസം നീണ്ട ചാമ്പ്യൻഷിപ്പിൽ ഇന്ത്യൻ നേവി, ആർമി റെഡ്, ആർമി ഗ്രീൻ, ഇന്ത്യൻ എയർ ഫോഴ്സ് എന്നി ടീമുകൾ പങ്കെടുത്തു. ആർമി റെഡും എയർ ഫോഴ്സും തമ്മിലാണ് ഫൈനൽ മത്സരം നടന്നത് .ദക്ഷിണ നേവൽ കമാൻഡ് ചീഫ് ഓഫ് സ്റ്റാഫ് റിയർ അഡ്മിറൽ ആന്റണി ജോർജ്, ഒക്ടോബർ 20 ന് നടന്ന ഫൈനലുകൾക്കും സമാപന ചടങ്ങുകൾക്കും മുഖ്യാതിഥിയായിരുന്നു. മത്സരത്തിൽ ഇന്ത്യൻ വ്യോമസേനയാണ് ചാമ്പ്യൻഷിപ്പ് നേടിയത്.മുഖ്യാതിഥി 2021-22 വർഷത്തെ സർവീസ് ഫുട്ബോൾ ട്രോഫി ഇന്ത്യൻ എയർ ഫോഴ്സിന് സമ്മാനിക്കുകയും വിജയികൾക്കും റണ്ണേഴ്സ് അപ്പ് ടീമംഗങ്ങൾക്കും മെഡലുകൾ സമ്മാനിക്കുകയും ചെയ്തു.2021-22 സീനിയർ നാഷണൽ ഫുട്ബോൾ ചാമ്പ്യൻഷിപ്പിനുള്ള സർവീസസ് ഫുട്ബോൾ ടീമിനെ തെരഞ്ഞെടുക്കുക എന്നതാണ് ഈ ചാമ്പ്യൻഷിപ്പിന്റെ ലക്ഷ്യം.
IE
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂ ഡൽഹി: ഏപ്രിൽ 29, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 3,875 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 51,314 പേർ.
സജീവ കേസുകൾ ഇപ്പോൾ 0.11% ആണ്.
രോഗമുക്തി നിരക്ക് ഇപ്പോൾ 98.70% ആണ്.
കഴിഞ്ഞ 24 മണിക്കൂറിനിടെ 9,669 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,43,56,693 ആയി.
കഴിഞ്ഞ 24 മണിക്കൂറിൽ 7,171 പുതിയ കേസുകൾ റിപ്പോർട്ട് ചെയ്തു.
പ്രതിദിന പോസിറ്റിവിറ്റി നിരക്ക് 3.69%
പ്രതിവാര പോസിറ്റിവിറ്റി നിരക്ക് 4.72%
ആകെ നടത്തിയത് 92.64 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 1,94,134 പരിശോധനകൾ.
PIB Headquarters
ബി.എസ്.എന്.എല്. മൊബൈല്, വൈമാക്സ് പോസ്റ്റ്പെയ്ഡ് സേവനങ്ങള് വിച്ഛേദിക്കുന്ന തീയതി
 പോസ്റ്റ്പെയ്ഡ് ബില്ലുകള് 2017 ജൂണ് 27 നകം അടയ്ക്കണമെന്ന് ബി.എസ്.എന്.എല്. മൊബൈല് സര്വ്വീസസ് കേരള സര്ക്കിള് ജനറല് മാനേജര് അറിയിച്ചു.
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
പുനരുപയോഗ ഊർജ പദ്ധതികളുടെ/ശേഷിയുടെ പുരോഗതി സംബന്ധിച്ച് എം എൻ ആർ ഇ സംസ്ഥാനങ്ങൾ/ കേന്ദ്ര ഭരണ പ്രദേശങ്ങളുമായി അവലോകന യോഗം നടത്തി
ന്യൂ ഡൽഹി: മെയ് 23, 2023
പുനരുപയോഗ ഊർജ പദ്ധതികളുടെയും ശേഷിയുടെയും പുരോഗതി സംബന്ധിച്ച് സംസ്ഥാനങ്ങളുമായും കേന്ദ്ര ഭരണ പ്രദേശങ്ങളുമായും ഇന്ന് ന്യൂ ഡൽഹിയിൽ നടന്ന അവലോകന യോഗത്തിൽ കേന്ദ്ര നവ-പുനരുപയോഗ ഊർജ സഹമന്ത്രി ശ്രീ ഭഗവന്ത് ഖുബ അധ്യക്ഷത വഹിച്ചു. എം എൻ ആർ ഇ സെക്രട്ടറി ശ്രീ ബി എസ് ഭല്ല, വൈദ്യുതി മന്ത്രാലയ സെക്രട്ടറി ശ്രീ അലോക് കുമാർ എന്നിവരും ചടങ്ങിൽ പങ്കെടുത്തു.
സി ഇ എ, പവർ ഗ്രിഡ് കോർപ്പറേഷൻ, പവർ ഫിനാൻസ് കോർപ്പറേഷൻ, റൂറൽ ഇലക്ട്രിഫിക്കേഷൻ കോർപ്പറേഷൻ, സി ടി യു, ഗ്രിഡ് കൺട്രോളർ ഓഫ് ഇന്ത്യ, ഊർജ മന്ത്രാലയം, എം എൻ ആർ ഇ എന്നിവയുടെ മുതിർന്ന ഉദ്യോഗസ്ഥരെ കൂടാതെ സംസ്ഥാന/കേന്ദ്രഭരണ പ്രദേശങ്ങളിൽ നിന്നുള്ള പ്രിൻസിപ്പൽ സെക്രട്ടറിമാർ  / വൈദ്യുതി-നവ-പുനരുപയോഗ ഊർജ സെക്രട്ടറിമാർ യോഗത്തിൽ പങ്കെടുത്തു.
ഇന്ത്യയുടെ ഭാവി തീരുമാനിക്കുന്നതിൽ ഊർജ മേഖല ഒരു പ്രധാന പങ്ക് വഹിക്കുന്നുണ്ടെന്ന് ശ്രീ ഭഗവന്ത് ഖുബ പറഞ്ഞു. സോളാർ പിവി മൊഡ്യൂളുകളുടെ ആഭ്യന്തര ഉൽപ്പാദനം വർധിപ്പിക്കുക, പ്രസരണശേഷി വർധിപ്പിക്കുക എന്നിവയുൾപ്പെടെ നിരവധി സംരംഭങ്ങളിൽ വൈദ്യുതി-നവ-പുനരുപയോഗ ഊർജ മന്ത്രാലയങ്ങൾ യോജിച്ച് പ്രവർത്തിക്കുന്നു. ഭാവി തലമുറകൾക്ക് വേണ്ടി പരിസ്ഥിതിയും പ്രകൃതി വിഭവങ്ങളും സംരക്ഷിക്കുന്നതായിരിക്കണം നമ്മുടെ പ്രവർത്തനങ്ങൾ എന്നും അദ്ദേഹം പറഞ്ഞു. പ്രധാനമന്ത്രി ശ്രീ നരേന്ദ്ര മോദിയുടെ പഞ്ചാമൃത് അഞ്ച് അമൃത തത്വങ്ങളുടെ ദര്ശനത്തിന് ഊന്നൽ നൽകണമെന്നും അദ്ദേഹം അഭിപ്രായപ്പെട്ടു.
127 GW പുനരുപയോഗ ഊർജ ശേഷി ഇതിനകം സ്ഥാപിച്ചിട്ടുണ്ടെന്നും ഏകദേശം 129 GW ശേഷി ഒന്നുകിൽ നടപ്പിലാക്കി വരികയോ അല്ലെങ്കിൽ ടെൻഡർ ചെയ്യുകയോ ചെയ്തിട്ടുണ്ടെന്നും എംഎൻആർഇ സെക്രട്ടറി ശ്രീ ബി. എസ്. ഭല്ല പറഞ്ഞു. അങ്ങനെ, മൊത്തം സ്ഥാപിത ശേഷി 301 GW ആയിരിക്കും. ഫോസിൽ ഇതര ഇന്ധനങ്ങളിൽ നിന്ന് 500 GW ശേഷി എന്ന ലക്ഷ്യം കൈവരിക്കുന്നതിന് ഏകദേശം 200 GW ശേഷി ഇനിയും കൂട്ടിച്ചേർക്കണം. ഇതിൽ സംസ്ഥാനങ്ങളുടെ പങ്ക് നിർണായകമാണെന്നും, അവർ അടിസ്ഥാന സൗകര്യങ്ങളും മറ്റ് സൗകര്യങ്ങളും നൽകിക്കൊണ്ട് പുനരുപയോഗ ഊർജ പ്ലാന്റുകൾ സ്ഥാപിക്കുന്നതിന് സൗകര്യമൊരുക്കുകയും, ഉദ്യോഗസ്ഥരുടെ സുരക്ഷയ്ക്കായി നിയമവും ക്രമസമാധാനപാലനം ഉറപ്പാക്കുകയും, അനുകൂലമായ നയങ്ങളും ചട്ടങ്ങളും പുറപ്പെടുവിക്കുകയും വേണമെന്നും അദ്ദേഹം പറഞ്ഞു.
സോളാർ പാർക്കുകൾ, പ്രധാനമന്ത്രി കിസാൻ ഊർജ സുരക്ഷാ ഏവം ഉത്തൻ മഹാഭിയാൻ  പദ്ധതി, റൂഫ്ടോപ്പ് സോളാർ പദ്ധതി, ഹരിത ഊർജ ഇടനാഴി, ദേശിയ ജൈവ ഊർജ പദ്ധതി, ദേശിയ ഹരിത ഹൈഡ്രജൻ ദൗത്യം തുടങ്ങിയ പദ്ധതികൾക്ക് കീഴിലുള്ള പുരോഗതി ഒരു ദിവസം നീണ്ടുനിന്ന യോഗത്തിൽ വിശദമായി അവലോകനം ചെയ്തു. ഈ പരിപാടികൾ നടപ്പിലാക്കുന്നതിലെ പ്രശ്നങ്ങളും വെല്ലുവിളികളും, ഒപ്പം സംസ്ഥാനങ്ങൾ നിർദ്ദേശിച്ച വിവിധ നടപടികളും ചർച്ച ചെയ്തു. പുനരുപയോഗ ഊർജ 2030 ലക്ഷ്യം കൈവരിക്കുന്നതിന് എല്ലാ പുനരുപയോഗ ഊർജ പദ്ധതികളും സമയബന്ധിതമായി നടപ്പിലാക്കാൻ സംസ്ഥാനങ്ങളോട് അഭ്യർത്ഥിച്ചു.
(Visitor Counter : 64
പ്രധാനമന്ത്രിയുടെ ഓഫീസ്
രാജ്യസഭയിലേക്ക് തിരഞ്ഞെടുക്കപ്പെട്ടതിന് സർബാനന്ദ സോനോവാളിനെയും ഡോ എൽ മുരുകനെയും പ്രധാനമന്ത്രി അഭിനന്ദിച്ചു
രാജ്യസഭയിലേക്ക് തിരഞ്ഞെടുക്കപ്പെട്ടതിന് സർബാനന്ദ സോനോവാളിനെയും ഡോ എൽ മുരുകനെയും പ്രധാനമന്ത്രി അഭിനന്ദിച്ചു
പ്രധാനമന്ത്രി ശ്രീ നരേന്ദ്ര മോദി, ആസാമിൽ നിന്നും മധ്യപ്രദേശിൽ നിന്നും യഥാക്രമം രാജ്യസഭയിലേക്ക് തിരഞ്ഞെടുക്കപ്പെട്ടതിന് തന്റെ സഹപ്രവർത്തക രായ ശ്രീ സർബാനന്ദ സോനോവാളിനെയും ഡോ എൽ മുരുകനെയും അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"എന്റെ മന്ത്രിസഭയിലെ സഹപ്രവർത്തകരായ ശ്രീ സർബാനന്ദ്സൺവാൾ ജി, ശ്രീ മുരുകൻ ജി എന്നിവർ യഥാക്രമം അസമിൽ നിന്നും മധ്യപ്രദേശിൽ നിന്നും രാജ്യസഭയിലേക്ക് തിരഞ്ഞെടുക്കപ്പെട്ടതിന് അഭിനന്ദനങ്ങൾ. അവർ പാർലമെന്ററി നടപടികളെ സമ്പന്നമാക്കുമെന്നും പൊതുനന്മയെക്കുറിച്ചുള്ള നമ്മുടെ കാര്യപരിപാടിയെ കൂടുതൽ മെച്ചപ്പെടുത്തുമെന്നും എനിക്ക് ഉറപ്പുണ്ട്.""
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ ഛത്തീസ്ഗഢ് സന്ദര്ശിക്കും
പ്രധാനമന്ത്രി ശ്രീ. നരേന്ദ്ര മോദി നാളെ  ഛത്തീസ്ഗഢ് സന്ദര്ശിക്കും.
വിപുലീകരിച്ച ഭിലായ് സ്റ്റീല് പ്ലാന്റ് പ്രധാനമന്ത്രി ഭിലായില് രാഷ്ട്രത്തിനായി സമര്പ്പിക്കും. ഉല്പ്പാദനം, ഗുണനിലവാരം, മത്സരക്ഷമത, ഊര്ജ്ജക്ഷമത പരിസ്ഥിതി സംരക്ഷണം എന്നിവ മെച്ചപ്പെടുത്താനുള്ള നൂതന സാങ്കേതികവിദ്യകള് യന്ത്രോപകരണങ്ങളില് സ്ഥാപിക്കുന്നത് നവീകരണത്തില് ഉള്പ്പെടും.
അതേ ചടങ്ങില് വച്ച്, ഐ.ഐ.റ്റി. ഭിലായിയുടെ സ്ഥിരം ക്യാമ്പസിന് പ്രധാനമന്ത്രി തറക്കല്ലിടും. ഭാരത്നെറ്റ് രണ്ടാം ഘട്ടത്തിന് തുടക്കം കുറിച്ചുകൊണ്ടുള്ള ഫലകവും അദ്ദേഹം അനാവരണം ചെയ്യും. ഭൂഗര്ഭ ഒപ്ടിക്കല് ഫൈബര് ശൃംഖല വഴി ഗ്രാമ പഞ്ചായത്തുകളെ ബന്ധിപ്പിക്കുന്നതാണ് ഭാരത്നെറ്റ് പദ്ധതി.
ജഗദല്പൂരിനും റായ്പൂരിനും ഇടയ്ക്കുള്ള വ്യോമ സര്വ്വീസും പ്രധാനമന്ത്രി ഉദ്ഘാടനം ചെയ്യും. വിവിധ പദ്ധതികള്ക്ക് കീഴിലെ ഗുണഭോക്താക്കള്ക്കുള്ള ലാപ്പ്ടോപ്പുകള്, സര്ട്ടിഫിക്കറ്റുകള്, ചെക്കുകള് മുതലായവ അദ്ദേഹം വിതരണം ചെയ്യും. ഒരു പൊതുയോഗത്തെയും ശ്രീ. നരേന്ദ്ര മോദി അഭിസംബോധന ചെയ്യും.
ഭിലായിലേയ്ക്ക് വരുന്നതിന് മുമ്പ് നവ റായ്പൂര് സ്മാര്ട്ട് സിറ്റി സന്ദര്ശിക്കുന്ന പ്രധാനമന്ത്രി നഗരത്തിനായുള്ള ഇന്റഗ്രേറ്റഡ് കമാന്ഡ് ആന്റ് കണ്ട്രോള് സെന്ററിന്റെ ഉദ്ഘാടനവും നിര്വ്വഹിക്കും.
ND MRD – 483
ശാസ്ത്ര സാങ്കേതിക മന്ത്രാലയം
ഇന്ത്യയിൽ SARS-CoV-2 ന്റെ ഡെൽറ്റ വകഭേദത്തിനെതിരെ കോവിഷീൽഡ്  വാക്സിന്റെ ഫലപ്രാപ്തി
ലോകാരോഗ്യ സംഘടനയുടെ കണക്കുകൾ പ്രകാരം SARS-CoV-2, 200 ദശലക്ഷത്തിലധികം ആളുകളെ ബാധിക്കുകയും ആഗോളതലത്തിൽ 5 ദശലക്ഷത്തിലധികം മരണങ്ങൾക്ക് കാരണമാവുകയും ചെയ്തു. SARS-CoV-2 വൈറസിന്റെ ജനിതക വ്യതിയാനം വന്ന വകഭേദങ്ങൾ വാക്സിന്റെ ഫലപ്രാപ്തിയെക്കുറിച്ചുള്ള ആശങ്കകൾക്ക് കാരണമായി. ഡെൽറ്റ  വകഭേദമാണ് ഇന്ത്യയിൽ പ്രബലമായ കാണപ്പെടുന്ന ജനിതക വകഭേദം. ഇന്ത്യയിലെ കോവിഡ് പ്രതിരോധ കുത്തിവയ്പ്പ് യജ്ഞത്തിൽ പ്രധാനമായും ഉപയോഗിക്കുന്നത് കോവിഷീൽഡ് വാക്സിൻ  ആണ്.
വിവിധ ശാസ്ത്ര സ്ഥാപനങ്ങളിൽ നിന്നുള്ള ഇന്ത്യൻ ഗവേഷകരുടെ ഒരു മൾട്ടി-ഇന്സ്ടിട്യൂഷണൽ ടീം, ട്രാൻസ്ലേഷണൽ ഹെൽത്ത് സയൻസ് ആൻഡ് ടെക്നോളജി ഇൻസ്റ്റിറ്റ്യൂട്ടിന്റെ  നേതൃത്വത്തിൽ, SARS-CoV-2 അണുബാധ കുതിച്ചുയർന്ന 2021 ഏപ്രിൽ മുതൽ മെയ് വരെയുള്ള കാലയളവിൽ കോവിഷീൽഡ് വാക്സിന്റെ ഫലപ്രാപ്തി വിലയിരുത്തി. പ്രതിരോധ മികവ് മനസിലാക്കാൻ കുത്തിവയ്പ്പെടുത്ത ആരോഗ്യമുള്ള വ്യക്തികളിലെ വകഭേദങ്ങൾക്കെതിരായ പ്രവർത്തനവും കോശങ്ങളിലെ രോഗപ്രതിരോധ പ്രതികരണങ്ങളും അവർ വിലയിരുത്തി.
SARS-CoV-2 അണുബാധ സ്ഥിരീകരിച്ച 2,379 കേസുകളും, രോഗം നിയന്ത്രണത്തിലായി 1,981 കേസുകൾ തമ്മിലുള്ള താരതമ്യം ഉൾപ്പെടുന്ന "ദ ലാൻസെറ്റ് ഇൻഫെക്ഷ്യസ് ഡിസീസസ്" ജേണലിൽ പ്രസിദ്ധീകരിച്ച പഠനത്തിൽ, പൂർണ്ണമായും പ്രതിരോധ കുത്തിവയ്പ്പെടുത്ത വ്യക്തികളിൽ SARS-CoV-2-നെതിരെ കോവിഷീൽഡ് വാക്സിന്റെ ഫലപ്രാപ്തി 63% ആണെന്ന് കണ്ടെത്തി. മിതവും തീവ്രമായതുമായ രോഗത്തിനെതിരായ പൂർണ്ണമായ വാക്സിനേഷന്റെ ഫലപ്രാപ്തി 81% ആണ്. ഡെൽറ്റ വകഭേദത്തിനും വൈൽഡ്-ടൈപ്പ് SARS-CoV-2 നും എതിരെ വാക്സിൻ ഫലപ്രദമാണെന്ന് ശാസ്ത്രജ്ഞർ നിരീക്ഷിച്ചു. ഈ പഠനം യഥാർത്ഥ സാഹചര്യങ്ങളിൽ വാക്സിന്റെ ഫലപ്രാപ്തിയെക്കുറിച്ചും വാക്സിനേഷനു ശേഷമുള്ള രോഗപ്രതിരോധ പ്രതികരണത്തെക്കുറിച്ചും സമഗ്രമായ വിവരങ്ങൾ നൽകുന്നു. വിവരങ്ങൾ നയരൂപീകരണത്തിനും സഹായകമാകും.
പ്രസിദ്ധീകരണ ലിങ്ക്: https://www.thelancet.com/action/showPdf?pii=S1473-3099%2821%2900680-0
പ്രധാനമന്ത്രിയുടെ ഓഫീസ്
ഐക്യദാര്ഢ്യത്തോടും യോജിച്ചുള്ള ദൃഢപ്രതിജ്ഞയോടുംകൂടി ഇന്ത്യയും അഫ്ഗാനിസ്ഥാനും ചേര്ന്ന് കോവിഡ്- 19നെ എതിരിടുമെന്നു പ്രധാനമന്ത്രി
ഐക്യദാര്ഢ്യത്തോടും യോജിച്ചുള്ള ദൃഢപ്രതിജ്ഞയോടുംകൂടി ഇന്ത്യയും അഫ്ഗാനിസ്ഥാനും ചേര്ന്ന് കോവിഡ്- 19നെ എതിരിടുമെന്നു പ്രധാനമന്ത്രി ശ്രീ. നരേന്ദ്ര മോദി വ്യക്തമാക്കി.
അവശ്യമരുന്നുകളായ ഹൈഡ്രോക്സി ക്ലോറോക്വിന്, പാരാസെറ്റമോള് എന്നിവയും മറ്റിനങ്ങളും ലഭ്യമാക്കിയതിനു നന്ദി അറിയിച്ചുകൊണ്ടുള്ള അഫ്ഗാന് പ്രസിഡന്റ് ഡോ. അഷ്റഫ് ഗനിയുടെ ട്വീറ്റിനോടു പ്രതികരിക്കുകയായിരുന്നു പ്രധാനമന്ത്രി മോദി.
മറുപടിയായി അദ്ദേഹം ട്വീറ്റ് ചെയ്തു: 'ചരിത്രവും ഭൂമിശാസ്ത്രവും സംസ്കാരവും അടിസ്ഥാനമാക്കി ഇന്ത്യയും അഫ്ഗാനിസ്ഥാനും സവിശേഷമായ സൗഹൃദം നിലനിര്ത്തിവരുന്നു. ദീര്ഘകാലം നാം ഒരുമിച്ചു ഭീകരതയുടെ വിപത്തിനെതിരെ പോരാടിയിട്ടുണ്ട്. അതുപോലെതന്നെ, ഐക്യദാര്ഢ്യത്തോടും ദൃഢനിശ്ചയത്തോടുംകൂടി നാം കോവിഡ്- 19നെതിരെയും പൊരുതും.'
(